Oduvek sam bio fasciniran računarima i tehnologijom
i napravio sam par aplikacija za iPhone,
iPod Touch i iPad.
Podeliću par njih sa vama danas.
Moja prva aplikacija je bila jedinstvena gatalica
pod nazivom Earth Fortune,
koja bi prikazala Zemlju u različitim bojama
u zavisnosti od vaše sudbine.
Meni omiljena i moja najuspešnija aplikacija
je Bastin Džiber, koja... (Smeh)
gde možete da udarate Džastina Bibera.
Napravio sam je jer mnogi u školi
baš i ne vole Džastina Bibera,
pa sam odlučio da napravim tu aplikaciju.
Počeo sam da programiram
i objavio sam je, baš pre praznika 2010.
Mnogi ljudi su me pitali kako sam ih napravio?
U većini slučajeva postavili bi mi to pitanje
zato što i sami žele da naprave aplikaciju.
Mnoga deca obožavaju da igraju igrice,
ali sada žele i da ih prave,
a to je komplikovano,
jer mnoga deca ne znaju kome da se obrate
da bi naučila kako da naprave program.
Mislim, za fudbal biste se učlanili u fudbalski klub.
Za violinu biste išli na časove violine.
Ali šta ako želite da napravite aplikaciju?
A njihovi roditelji, roditelji tog deteta,
su možda i radili neke od ovih stvari u mladosti,
ali nije puno roditelja pravilo aplikacije. (Smeh)
Gde da idete da naučite kako se prave aplikacije?
Ovako sam ja pristupio problemu. Ovo sam uradio.
Pre svega, programirao sam u raznim drugim
programskim jezicima da bih savladao osnove,
poput Pythona, C, Jave itd.
A onda je Apple izbacio iPhone,
a sa njim i iPhonov razvojni paket,
a taj razvojni paket se sastoji od niza alata
za kreiranje i programiranje aplikacija za iPhone.
Ovo mi je otvorilo put ka novim mogućnostima,
pošto sam se malo poigrao ovim razvojnim paketom
napravio sam nekoliko aplikacija, napravio sam probne aplikacije.
Jedna od njih bila je Earth Fortune i bio sam spreman
da stavim Earth Forutune na App Store,
pa sam nagovorio roditelje da plate 99 dolara
kako bih mogao da stavim svoju aplikaciju na App Store.
Složili su se i sada imam aplikacije na App Store.
Bilo je dosta interesovanja i ohrabrivanja
moje porodice, prijatelja, nastavnika
čak i ljudi iz Apple Store
to mi je dosta pomoglo.
Moja velika inspiracija je Stiv Džobs
i u školi sam osnovao klub za izradu aplikacija,
koji ljubazno sponzoriše jedan nastavnik iz moje škole.
Svaki učenik u mojoj školi može da dođe
i da nauči kako da kreira aplikaciju.
Ovako mogu da podelim svoja iskustva sa drugima.
Postoje iPad Pilot Programi
i dostupni su u nekim okruzima.
Imam sreće što sam deo jednog od njih.
Veliki izazov je to kako da koristimo iPad
i kakve aplikacije treba da stavimo na iPad?
Zbog toga se konsultujemo sa nastavnicima u školi
da vidimo koja vrsta aplikacije im se dopada.
Kada kreiramo aplikaciju i prodamo je,
ona je besplatna lokalnim oblastima i drugim oblastima
gde je prodamo, a sav novac od prodaje odlazi
u lokalne obrazovne fondove.
U današnje vreme, učenici obično znaju malo više
od nastavnika po pitanju tehnologije. (Smeh)
Pa - (Smeh)
izvinite - (Smeh) -
tako da je ovo materijal za nastavnike
koji bi trebalo da ga prepoznaju i iskoriste na najbolji način.
Za kraj bih pomenuo šta želim da radim u budućnosti.
Pre svega, želim da kreiram još aplikacija, još igara.
Trenutno radim sa jednom kompanijom na aplikaciji.
Voleo bih da počnem da programiram za Android
i voleo bih da nastavim rad u svom klubu za aplikacije
i da nađem nove načine za učenike
da podele svoja znanja sa drugima. Hvala. (Aplauz)